L-Indja ordnat 300 miljun doża ta' vaċċin kontra l-COVID-19 li għadu ma ġiex approvat, bit-tama li tikontrolla t-tieni mewġa ta' infezzjonijiet li ħalliet il-pajjiż fi stat devastanti. Il-vaċċin li qed jiġi żviluppat mill-kumpanija Indjana Biological E jinsab fit-tielet stadju. Il-Gvern Indjan qal li l-vaċċin wera riżultati tajbin fl-ewwel żewġ fażijiet. Dan se jkun l-ewwel vaċċin li se jkun qed jingħata fl-Indja mingħajr m'għandu l-approvazzjoni b'emerġenza biex jibda jintuża. Din id-deċiżjoni qed issir hekk kif il-proċess tal-vaċċinazzjoni fl-Indja għadu lura wisq. 220 miljun persuna biss minn 1.4 biljun ċittadin ħadu t-tilqima. Dan ifisser li fl-Indja 10% tal-popolazzjoni għadhom tlaqqmu minn tal-inqas bl-ewwel doża, riżultat ta' nuqqas qawwi ta' dożi. Il-Gvern Indjan qed jiġi kkritikat talli ma ordnax biżżejjed vaċċin minn qabel u għalhekk spiċċa jaffaċċja problemi f'saħħet il-poplu Indjan.